Faouzi Chaouchi

Fauzis Čaučis (فوزي شاوشي; g. 1984 m. gruodžio 5 d.) – Alžyro futbolininkas, vartininkas.

Karejera 
Karjerą pradėjo gimtojo miesto klube JS Bordj Menaiel. 2006 m. perėjo į JS Kabylie.

Alžyro rinktinėje debiutavo 2008 m. kovo 26 d. draugiškose varžybose su Kongo DR rinktine, pakeitęs pagrindinį vartininką Lunesą Gauaui. Dėl to paties vartininko ligos Čaučis buvo pagrindiniu rinktinės vartininku atkrintamosiose varžybose į 2010 m. pasaulio čempionatą tarp Alžyro ir Egipto rinktinių. Jis buvo ir pagrindinis vartininkas 2010 m. Afrikos Tautų taurėje. Pusfinalio varžybose prieš Egiptą Čaučis pasipiktinęs teisėjo iš Benino Coffi Codjia sprendimu stuktelėjo į jo galvą, tačiau gavo tik geltoną kortelę (paprastai tokiose situacijose žaidėjas iškart šalinamas iš aikštės). Nepaisant to, varžybų pabaigoje Čaučis buvo pašalintas už tyčinę pražangą prieš Egipto futbolininką.

Laimėjimai 
 Championnat National (2007–2008 m.)

Dalyvavimas čempionatuose 

|}

Šaltiniai 

Chaouchi